stanford-oval/wikipedia huggingface dataset:
Anti-Defamation League

| Anti-Defamation League> Anti-Defamation League of B'nai B'rith |
| --- | --- |

Tunnuslause:  Fighting Hate for Good
Perustettu:  syyskuu 1913
Perustaja:  Sigmund Livingston
Tyyppi:  kansalaisjärjestö
Päämaja:  New York City, New York, Yhdysvallat
Toiminta-alue:  kansainvälinen
Puheenjohtaja:  Ben Sax
Toimitusjohtaja:  Jonathan Greenblatt
Aiheesta muualla
Sivusto
Infobox OKNimi-testi OK: 
Anti-Defamation League (lyhenne ADL, aluksi nimellä Anti-Defamation League of B'nai B'rith) on yhdysvaltalainen vuonna 1913 perustettu kansalaisjärjestö, joka toimii kansainvälisesti. ADL ilmoittaa torjuvansa ääriajattelua, taistelevansa antisemitismiä ja kaikenlaista kiihkoilua vastaan, toimivansa demokratian tukemiseksi, suojelevansa kansalaisoikeuksia ja tukevansa Israelia. Sillä on Yhdysvalloissa 25 toimistoa ja yksi toimisto Israelissa. Sen pääkonttori sijaitsee New Yorkissa.
Toiminta

ADL pitää silmällä erilaisten ääriryhmien ja ääriliikkeiden toimintaa. Vuonna 2008 ADL auttoi tiedoillaan ATF:ää pidättämään äärioikeistolaisiin piireihin yhteydessä olleet kaksi pommi-iskuja suunnitellutta miestä.
ADL oli yhtenä taustavoimista Stop Hate for Profit -kampanjassa, jossa useat kansalaisjärjestöt kannustivat yrityksiä lopettamaan mainostamisen Metan omistamissa Facebookissa ja Instagramissa heinäkuun 2020 ajaksi, jotta Meta ottaisi käyttöön tiukemmat säännöt rasistisen ja vihaa lietsovan sisällön kitkemiseksi. Boikotti levisi Yhdysvalloista Eurooppaan kesäkuun lopussa. Kampanjaan ilmoitti osallistuvansa yli 1 200 yritystä.
Elon Musk on arvostellut ADL:aa siitä, että se on pyrkinyt "tappamaan Twitterin" väittämällä sitä tai Muskia antisemitistiseksi. Muskin mukaan ADL on vastuussa suurimmasta osasta Twitterin mainostulojen menetyksestä.
Syyskuussa 2023 Twitterin käyttäjät aloittivat #BantheADL-kampanjan, jolla haluttiin poistaa ADL alustalta.
Aiheesta muualla

Järjestön kotisivut (englanniksi)
Alva

| Alva-yhtiöt |
| --- | --- |
Yritysmuoto:  Osakeyhtiö
Perustettu:  1902
Toimitusjohtaja:  Tuomo Kantola 
Kotipaikka:  Jyväskylä, Suomi 
Toimiala:  Energian ja veden tuotanto, jakelu ja myynti
Liikevaihto:  281,6 miljoonaa euroa (2022) 
Henkilöstö:  230 (2022) 
Tytäryhtiöt:  Alva Sähköverkko, Alva Rauhalahti (ent. Jyväskylän Energiantuotanto), Jyväskylän Voima, Alva Viitasaari Vesi
Omistaja:  Jyväskylän kaupunki 
Kotisivu:  https://www.alva.fi/
Infobox OKVirheellinen NIMI-arvo: 
Kuvassa yhtiön entinen pääkonttori Savelassa.
Alva (Alva-yhtiöt, ennen Jyväskylän Energia) on Jyväskylän kaupungin omistama energiayhtiö. Kaupunki perusti vuonna 1902 Sähkölaitoksen, joka tuotti sähköä höyryvoimalla. Kaukolämmön tuotanto aloitettiin vuonna 1960. Toiminta muuttui 1980 Energialaitos-nimen myötä liikelaitokseksi ja vuonna 1997 Energialaitoksesta tehtiin osakeyhtiö. Yhtiö osti omistajaltaan vesiliiketoiminnan vuonna 2006. Lokakuussa 2019 Jyväskylän Energian nimi muutettiin muotoon "Alva-yhtiöt". Alva tytäryhtiöineen tuottaa ja jakelee sähköä, vettä ja lämpöä omistamissaan verkoissa.
Yhtiö omistaa Alva Rauhalahti Oy:n (ent. Jyväskylän Energiantuotanto Oy, JYT). JYT omistaa Rauhalahden ja Savelan voimalaitokset. Alva-yhtiöt on pääomistaja Jyväskylän Voima Oy:ssä, joka rakensi Keljonlahden voimalaitoksen. Alvalla on myös alueellisia lämpölaitoksia eri puolilla Jyväskylää.
Yhtiö on myös osakkaana tuulivoimaa tuottavassa Hyötytuuli Oy:ssä. Vuodesta 2019 alkaen Alva on osakkaana myös Väre Energia Oy:ssä.
Aiheesta muualla

Alvan kotisivut
Väre Energian kotisivut
André Lange

| Mitalit | Mitalit | Mitalit |  |
| --- | --- | --- | --- |
|  Lange Saksan joukkueen lipunkantajana Vancouverin olympialaisten avajaisissa vuonna 2010. |  Lange Saksan joukkueen lipunkantajana Vancouverin olympialaisten avajaisissa vuonna 2010. |  Lange Saksan joukkueen lipunkantajana Vancouverin olympialaisten avajaisissa vuonna 2010. |  |
Maa:   Saksa
Miesten Rattikelkkailu
|  Olympialaiset  |  Olympialaiset  |  Olympialaiset  |  |
|  Kultaa | Salt Lake City 2002 | nelikko |  |
|  Kultaa | Torino 2006 | kaksikko |  |
|  Kultaa | Torino 2006 | nelikko |  |
|  Kultaa | Vancouver 2010 | kaksikko |  |
|  Hopeaa | Vancouver 2010 | kaksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Altenberg 2000 | nelikko |  |
|  Kultaa | Lake Placid 2003 | kaksikko |  |
|  Kultaa | Lake Placid 2003 | nelikko |  |
|  Kultaa | Königsee 2004 | nelikko |  |
|  Kultaa | Calgary 2005 | nelikko |  |
|  Kultaa | St. Moritz 2007 | kaksikko |  |
|  Kultaa | Altenberg 2008 | kaksikko |  |
|  Kultaa | Altenberg 2008 | nelikko |  |
|  Hopeaa | Altenberg 2000 | kaksikko |  |
|  Hopeaa | St. Moritz 2001 | nelikko |  |
|  Hopeaa | Calgary 2005 | kaksikko |  |
|  Hopeaa | Lake Placid 2009 | nelikko |  |
|  Pronssia | Königsee 2004 | kaksikko |  |
|  Pronssia | St. Moritz 2007 | nelikko |  |
André Lange (s. 28. kesäkuuta 1973 Ilmenau, DDR) on saksalainen entinen rattikelkkailija. Hän voitti uransa aikana kelkkakuntansa kapteenina neljä olympiakultaa sekä kahdeksan maailman- ja euroopanmestaruutta. Ammatiltaan hän on sotilas.
Ura

Lange aloitti kelkkailu-uransa ohjaskelkkailijana mutta siirtyi vuonna 1993 rattikelkkailuun. Hänen seuransa on BSR Rennsteig Oberhof. Vuonna 1998 hän voitti juniorien maailmanmestaruuden sekä kahden että neljän miehen kelkkailussa. Nelikossa hän voitti juniorien mestaruuden myös seuraavana vuonna.
Ensimmäisen aikuisten arvokisamitalinsa hän saavutti 2000 MM-kisoissa, kun hän voitti kultamitalin neljän miehen kilpailussa. Ensimmäisen olympialaisten kultamitalinsa Lange saavutti 2002 Salt Lake Cityssä neljän miehen kelkassa Enrico Kühnin, Kevin Kusken ja Carsten Embachin kanssa. Neljä vuotta myöhemmin Torinon olympialaisissa hän voitti kultaa sekä kahden miehen (Kuske) että neljän miehen (René Hoppe, Kuske, Martin Putze) kelkkailussa. Saavutukseen oli viimeksi pystynyt Wolfgang Hoppe 18 vuotta aikaisemmin. 2010 Vancouverin olympialaisissa Lange toimi Saksan joukkueen lipunkantajana. Yhdessä jarrumiehensä Kevin Kusken kanssa hän puolusti menestyksellisesti neljän vuoden takaista kultamitaliaan kahden miehen kilpailussa. Neljän mehen kelkkailussa hänen joukkueensa (Kuske, Alexander Rödiger, Putze) sijoittui hopealle.
Maailmanmestaruuskisoista Lange saavutti kaikkiaan kahdeksan kultamitalia, neljä hopeaa ja kaksi pronssia. EM-kisoissa hän voitti mestaruuden niin ikään kahdeksan kertaa sekä saavutti viisi hopea- ja neljä pronssimitalia.
Maailmancupin kokonaiskilpailun Lange voitti yhteiskilpailussa kolmesti, kahden miehen kelkkailussa kerran ja neljän miehen kelkkailussa neljästi. Osakilpailuvoittoja hän saavutti kaikkiaan 36, joista 18 tuli kummastakin, neljän ja kahden miehen kilpailuista.
Arvokisamitalit

Olympialaiset
2002
2006
2010
Maailmanmestaruuskilpailut
2000
2001
2003
2004
2005
2007
2008
2009
Euroopanmestaruuskilpailut
2000
2001
2002
2003
2004
2005
2006
2007
2008
2009
2010
Aiheesta muualla

Wikimedia Commonsissa on kuvia tai muita tiedostoja aiheesta .
André Langen virallinen sivu
Lange kultamitali kaulassaan 2002 Salt Lake Cityn olympialaisissa
Alva Forsius

Alva Forsius vuonna 1890
Alva Forsius (24. toukokuuta 1866 Porvoon maalaiskunta – 14. heinäkuuta 1936) oli suomalainen yhteiskunnallinen toimija. Hän perusti Porvooseen synnytyssairaalan sekä aviottomille äideille äiti–lapsi-kodin.
Forsius oli myös Suomen Pelastusarmeijan uranuurtajia. Hän toi Pelastusarmeijan Suomeen kahden muun kanssa yhteistyössä. Hän valmistui Pelastusarmeijan luutnantiksi 1889 ja toimi sen jälkeen Pelastusarmeijassa 10 vuotta. Kätilöksi hän valmistui 10. syyskuuta 1898 ja toimi alkuun sairaalan synnytysosaston johtajana. Nähtyään naimattomien äitien vaikean tilanteen hän sai ajatuksen perustaa Porvooseen yksityisen synnytyssairaalan. Viisipaikkainen synnytyslaitos avattiin 1. kesäkuuta 1899 vuokratiloissa, mutta hän ryhtyi rakennuttamaan Porvoon Joonaanmäelle 12-paikkaista laitosta.
Synnytyslaitoksen valmistuttua hän alkoi suunnitella äiti–lapsi-kotia, joka sai nimen Solhem ja aloitti toimintansa 1. kesäkuuta 1914 synnytyslaitosta vastapäätä. Siellä äiti ja lapsi saivat olla puoli vuotta ja äiti sai oppia käytännön taidoissa, kuten lastenhoidossa ja heitä valmistettiin myös ammattiin. Puolen vuoden jälkeen äitiä ja lasta seurattiin vielä kolme vuotta. Forsius otti kasvatiksi kolme lasta, joista yksi kuoli pian, mutta kaksi eloon jäänyttä hän myöhemmin adoptoi.
Forsius kirjoitti odottaville äideille tarkoitettuja ja lastenhoitoa käsitteleviä kirjoja.
Julkaisut

I väntade dagar: några enkla råd för blifvande mödrar. Helsingfors: W. Hagelstam, 1899.
Korta råd till blifvande mödrar. Helsingfors  [kustantaja tuntematon], 1901. - (Föreningen Marthas skrifter.).
Fosterbarnen. Borgå: [kustantaja tuntematon], 1922. 2. p. 1926.
I stilla stunder. 1. Helsingfors: [kustantaja tuntematon], 1922.
Kasvattini. Porvoo: Tekijä, 1923.
Hugo Hammarskjöld, förord av Alva Forsius. Föredrag. Borgå: [kustantaja tuntematon], 1925.
Aiheesta muualla

Arno Forsius: Alva Forsius (Arkistoitu – Internet Archive)
Anna Riihimäki

Anna Riihimäki on suomalainen juontaja, joka juonsi sunnuntai-aamun Pikku Kakkosen. Riihimäki on ollut mukana sarjassa myös nuorempana, jolloin hän juonsi usean vuoden ajan yhdessä Ransu Karvakuonon kanssa. Myöhemmin Riihimäki ja Neponen juonsivat Pikku Kakkosen pääsiäistä. Myös Anna Riihimäen pikkusisko Lotta Riihimäki on juontanut Pikku Kakkosen maanantaita.
Anna Riihimäki on myös näytellyt tv-sarjassa Hovimäki. Hän opiskeli yhteisöviestintää Jyväskylän yliopistossa.
Aiheesta muualla

Pikku Kakkosen tutut ja turvalliset juontajat
Anna Rostkowska

Anna Rostkowska (s. 26. heinäkuuta 1980) on puolalainen keskipitkän matkan juoksija, joka on erikoistunut 800 metrille.
Hän karsiutui välierävaiheessa sekä Pekingin olympialaisissa 2008 että Berliinin MM-kilpailuissa 2009.
Henkilökohtaiset ennätykset

800 m 1.58,72 (Saint-Denis 18.7.2008)
1 000 m 2.36,95 (Międzyzdroje 18.8.2007)
1 500 m 4.09,39 (Königs Wusterhausen 6.8.2003)
Andrea Zorzi

| Mitalit> Maa:   Italia.Miesten lentopallo. Olympialaiset  | Mitalit> Maa:   Italia.Miesten lentopallo. Olympialaiset  | Mitalit> Maa:   Italia.Miesten lentopallo. Olympialaiset  | Maa:   Italia> Miesten lentopallo. |
| --- | --- | --- | --- |
|  Hopeaa | Atlanta 1996 | lentopallo |  |
| MM-kilpailut  | MM-kilpailut  | MM-kilpailut  |  |
|  Kultaa | Rio de Janeiro 1990 | lentopallo |  |
|  Kultaa | Ateena 1994 | lentopallo |  |
| EM-kilpailut  | EM-kilpailut  | EM-kilpailut  |  |
|  Kultaa | Tukholma 1989 | lentopallo |  |
Andrea Zorzi (s. 29. heinäkuuta 1965) on entinen italialainen lentopalloilija, joka voitti urallaan muun muassa kaksi MM-kultaa Italian A-maajoukkueen mukana. Hän pelasi urallaan hakkurina. Hänet tunnettiin yleisesti lempinimellä Zorro.
Bormiossa vuonna 1986 tehdyn maajoukkuedebyyttinsä jälkeen Zorzi pelasi yhteensä 326 A-maaottelua Italian A-maajoukkueessa. Hän voitti olympiahopeaa kesäolympialaisissa 1996. Zorzi pelasi läpi uransa Italiassa huippuseurajoukkueissa voittaen muun muassa kaksi Italian-mestaruutta ja kerran Mestareiden liigan. Vuosina 1990 ja 1991 hänet valittiin vuoden arvokkaimmaksi lentopalloilijaksi maailmassa.
Peliuransa jälkeen hän on tehnyt yhteistötä italialaisten televisiokanavien ja kansainvälisten urheilulehtien kanssa. Nykyisin Zorzi kirjoittaa lentopalloaiheisia kirjoituksia kansainvälisen lentopalloliiton kotisivuille.
Saavutukset > Henkilökohtaiset

FIVB:n maailmanparas pelaaja 1991
MM-kisojen paras pelaaja 1991
Maailmanliigan paraspelaaja 1991
Maailmanliigan paras syöttäjä 1991
Saavutukset > A-maajoukkueessa

Olympiahopeaa 1996
Maailmanmestaruus 1990, 1994
Euroopan mestaruus 1989, 1993, 1995
Lentopallon maailmanliigan mestaruus 1990, 1991, 1992,
Lentopallon maailmancup 1995
Grand Champion Cup 1993
Saavutukset > Seurajoukkueessa

Italian mestaruus 1990, 1996
Seurajoukkueiden MM-kulta 1989
Cup-winners cupin mestaruus 1988, 1989, 1990, 1993
Italian Cup 1987, 1990
Mestarien Cup 1995
Maailman supefourin voitto 1994
Euroopan Supercup 1989, 1990, 1994
Seurat

1982-1985 Padua
1985-1990 Parma
1990-1994 Milan
1994-1996 Sisley Treviso
1996-1998 Lube Macerata
Aimaran kieli

| Aimara |
| --- | --- |
 Aimaran kielen levinneisyys.
Oma nimi:  Aymar aru
Tiedot
Alue:  Andit
Virallinen kieli:   Bolivia  Peru  Chile (vähemmistökieli)
Puhujia:  n. 1,7 milj.
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  Aimarakielet
Kielikoodit
ISO 639-1:  ay
ISO 639-2:  aym
ISO 639-3:  aym
 Ohje 
Aimara (omakielinen nimi: aymar aru) on Andeilla elävien aimarojen puhuma kieli. Sillä on eri lähteistä riippuen 1,6 miljoonaa puhujaa Titicaca-järven ympäristössä, ja se on yksi virallisista kielistä Boliviassa ja Perussa. Lisäksi sitä puhutaan jonkin verran Chilessä ja Argentiinassa. Kielen ei katsota olevan uhanalainen.
Kieltä kirjoitetaan latinalaisin aakkosin. Raamattu on käännetty kokonaisuudessaan aimaraksi vuonna 2013.
Luokittelu

Aimaran katsotaan olevan makrokieli, joka jakautuu keski- ja eteläaimaran kieliksi. Aimaran ainoat sukulaiskielet tupe-kieliperheeseen kuuluvat cachuyncauqui ja jaqaru. Nämä neljä muodostavat kielikunnan nimeltä aimarakielet.
Keskiaimaraa puhuu noin 1,4 miljoonaa ihmistä ja eteläaimaraa 213 000 ihmistä. Yksikielisesti aimarankielisten ihmisten määrä on laskenut tasaisesti.
Aimarassa on runsaasti lainasanastoa ketšuasta, mutta sukulaisuussuhdetta kielten välillä ei nykykäsityksen mukaan ole.
Historia

Aimaraa puhuttiin alkuaan useissa erillisissä, tiheään asutuissa valtioissa Cuscon itäpuolella. Noin vuonna 1430 inkat valloittivat alueen. Inkavaltakunnan virallinen kieli ja hallintokieli oli ketšua, jota kutsuttiin nimellä runasimi, ”ihmisen puhe”. Koska ketšua oli hallintokieli, inkat levittivät sitä myös alueille, joilla sitä ei puhuttu. Uusien alueiden eliitti joutui opiskelemaan sitä.
2010-luvulla kieltä on pyritty kehittämän siten, että esim. sen sanasto vastaa nykyajan tarpeita.
Fonologia > Konsonantit

|  |  | Labiaali | Alveolaari | Palataali | Velaari | Uvulaari |
| --- | --- | --- | --- | --- | --- | --- |
| Nasaali | Nasaali | m | n | ɲ |  |  |
| Klusiili | Norm. | p | t |  | k | q |
| Klusiili | Asp. | pʰ | tʰ |  | kʰ | qʰ |
| Klusiili | Ejektiivi | pʼ | tʼ |  | kʼ | qʼ |
| Affrikaatta | Norm. |  |  | t͡ʃ |  |  |
| Affrikaatta | Asp. |  |  | t͡ʃʱ |  |  |
| Affrikaatta | Ejektiivi |  |  | t͡ʃʼ |  |  |
| Frikatiivi | Frikatiivi |  | s |  | x | χ |
| Lateraali | Lateraali |  | l | ʎ |  |  |
| Tremulantti | Tremulantti |  | r |  |  |  |
| Puolivokaali | Puolivokaali | w |  | j |  |  |
Lähde:
Fonologia > Vokaalit

|  | Etinen | Takainen |
| --- | --- | --- |
| Suppea | i | u |
Avoin: a
Vokaalit voivat esiintyä niin lyhyinä kuin pitkinä, ja pitkiä vokaaleita merkitään treemoilla.
Lähde:
Sanapaino on aimarassa lähes poikkeuksetta toiseksi viimeisellä tavulla, tosin pitkät vokaalit voivat muuttaa sitä esim. sanataivutuksen yhteydessä. Yleisin tavurakenne aimarassa on CV mutta myös CCV tai V(C)CV ovat mahdollisia.
Kielioppi

Aimara on monin paikoin polysynteettinen kieli, kuten monet muutkin alueella puhuttavat kielet. Aimaran kielen sanajärjestys on SOV (subjekti-objekti-verbi).
Kielioppi > Nominit

Aimarassa käytetään sijamuotoja ja possessiivisuffikseja, kuten suomessakin. Kieliopillista sukua aimarassa ei ole.
Substantiivien ja pronominien monikkomuotoa ilmaistaan päätteellä, joka on aina -naka. Kielessä tehdään ero inklusiivin ja eksklusiivin välillä. Inklusiivia käytetään kun puhuja laskee kuulijan mukaan ”me”-ryhmään. Ekslusiivia taasen käytetään, kun puhutaan ”meistä” ryhmänä, johon kuulija ei kuulu.
| --- | --- |

Aimara: Suomi
Naya: minä
Juma: sinä
Jupa: hän
Jiwasa: sinä ja minä (ink.)
Nayanaka: me (eks.)
Jumanaka: te kaikki
Jupanaka: he
Jiwasanaka: te kaikki ja minä (ink.)
Lähde:
Kielioppi > Verbit

Verbi taipuu subjektin mukaan, ja se näkyy sekä verbissä että persoonapronominissa suffiksina. Preesensmuodot voivat viitata yleis- tai kestomuotoon; se riippuu kontekstistä.
Aikamuotoja on kolme: preesens, preteriti ja futuuri. Verbin aspekteja ovat mm. progressiivi (tekeminen on edelleen käynnissä) ja komplitiivi (tekeminen on loppuun suoritettu).
Kielinäyte

»Taqpach jaqejh khuskat uñjatatäpjhewa munañapansa, lurañapansa, amuyasiñapansa, ukatwa jilani sullkanípjhaspas ukham uñjasipjhañapawa.»
Suomeksi:
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»
(YK:n ihmisoikeuksien yleismaailmallisen julistuksen 1. artikla)
Aiheesta muualla

Wikipedia, vapaa tietosanakirja
Aimara-englanti-sanakirja (Arkistoitu – Internet Archive)
Isolaattikielet
abinomn
aimara
ainu
baski
bung
burušaski
hadza
haida
huaorani
japani
jeniseiläiskielet
jukagiiri
karkar-yuri
kehu
korea
kuot
kutenai
nihali
nivhi
odiai
porome
sandawe
sause
washo
yaghan
yalë
zuni
Kati Aspelin

Kati Aspelin (1. kesäkuuta 1914 – 1975) oli suomalainen näyttelijä, joka esiintyi naispääosassa musikaalielokuvassa Meidän poikamme merellä (1933) Koiviston kartanon Leilan roolissa. Elokuva on retusoitu televisiolle 1994.
Kati Aspelinin isä oli pilapiirtäjä Heino Aspelin ja isoisät valtionarkeologi J. R. Aspelin ja kenraali Alexander Järnefelt.
Aiheesta muualla

Kati Aspelin Internet Movie Databasessa. (englanniksi)
Anna Retulainen

| Anna Retulainen> Henkilötiedot |
| --- | --- |
Syntynyt: 5. huhtikuuta 1969 (ikä 55) Orimattila
Kansalaisuus:  Suomi
Taiteilija
Ala:  Maalaustaide
Palkinnot
 Suomen taideyhdistyksen William Thuringin palkinto 2005 
Anna Retulainen (s. 5. huhtikuuta 1969 Orimattila) on suomalainen taidemaalari, joka on tehnyt ekspressiivisiä piilokuvamaisesti esittäviä maalauksia.
Retulainen on opiskellut Taideteollisessa korkeakoulussa ja Konstfackissa Tukholmassa. Alkuun Retulaiselta oli esillä suuria eläinaiheisia maalauksia, jotka näyttävät läheltä katsottuna hahmottomalta maalausryöpyltä. Kauempaa katsoen niistä erottui esimerkiksi tappelevia koiria tai karjalaumoja. Myöhemmin Retulainen on yhdistänyt maalauksissaan perinteiset vihannesasetelmat ja kukka-aiheet spontaaniin maalaustapaan.
Retulaisen teokset muistuttavat historiallisia joukkokohtauksia ja asetelmataidetta. Maalausten aiheet hahmottuvat pienten viitteiden kautta. Samaan aikaan ne on mahdollista nähdä abstrakteina tai informalistisina. Usein ne tuovatkin mieleen hahmopsykologian piilokuvat.
Hänelle myönnettiin valtion kolmivuotinen taiteilija-apuraha 2021. Retulaisen puoliso on Helsingin yliopiston keskiajan historian professori Samu Niskanen.
Aiheesta muualla

Anna Retulainen Kansallisgallerian kokoelmissa
Anna Retulainen Taidemaalariliiton Finnish Painters -sivustolla
Kati Hagros

Kati Hagros (s. 1970) on suomalainen johtaja ja hallitusammattilainen. Hän on toiminut Aalto-yliopistossa tietotekniikkapalveluissa digitalisaatiojohtajana (Chief Digital Officer) vuodesta 2016.
Koulutukseltaan Hagros on diplomi-insinööri ja valtiotieteiden maisteri. Hän opiskeli Helsingin yliopistossa 1989–1994 ja Teknillisessä korkeakoulussa 1990–1997.
Hagros on työskennellyt kansainvälisissä johtotehtävistä logistiikan, strategian, laadun ja IT:n alueilla. Ennen Aalto-yliopistoa hän toimi 2010–2015 Koneen kehitysjohtajana ja CIO:na. Hagros työskenteli 1997–2010 Nokialla eri tehtävissä, muun muassa laatujohtajana ja Nokia Mobile Phonesin Aasian strategiajohtajana.
Hagros toimii muiden muassa Tokmannin (2016–), Siili Solutionsin (2016–), Nixun (2014–) ja Eezyn (2019–) hallituksen jäsenenä. Vuonna 2014 Tietoviikko valitsi hänet Vuoden CIO:ksi. Hagros valittiin 50 inspiroivimman naisen joukkoon tekniikan alalla Pohjoismaissa vuonna 2016.
Suomen lisäksi Hagros on asunut ja työskennellyt Ruotsissa, Ranskassa, Saksassa, Isossa-Britanniassa ja Singaporessa.
Aiheesta muualla

Kati Hagros | Aalto People people.aalto.fi. Arkistoitu 13.6.2021.
Kati Hagros: Executive Profile & Biography - Bloomberg
Alexandra Shipp

| Alexandra Shipp |
| --- | --- |
 Shipp vuonna 2019
Henkilötiedot
Syntynyt: 16. heinäkuuta 1991 (ikä 33) Phoenix, Arizona, Yhdysvallat
Kansalaisuus:   Yhdysvallat
Ammatti:  näyttelijä
Aiheesta muualla
alexandrashipp.com
IMDb
Alexandra Shipp (s. 16. heinäkuuta 1991, Phoenix, Arizona, Yhdysvallat) on yhdysvaltalainen näyttelijä. Hän näytteli supersankari Stormia elokuvasarjassa X-Men.
Filmografia > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2009 | Alvin ja pikkuoravat 2 | Alvin and the Chipmunks: The Squeakquel | Valentina |
| 2015 | Straight Outta Compton | Straight Outta Compton | Kim |
| 2016 | X-Men: Apocalypse | X-Men: Apocalypse | Ororo Munroe (Storm) |
| 2017 | Tragedy Girls | Tragedy Girls | McKayla Hooper |
| 2018 | Spinning Man | Spinning Man | Anna |
| 2018 | Minä, Simon | Love, Simon | Abby |
| 2018 | Dude | Dude | Amelia |
| 2019 | A Dog's Way Home | A Dog's Way Home | Olivia |
| 2019 | X-Men: Dark Phoenix | Dark Phoenix | Ororo Munroe (Storm) |
| 2019 | Shaft | Shaft | Sasha Arias |
| 2019 | Jexi | Jexi | Cate |
| 2020 | Yksi täydellinen päivä | All the Bright Places | Kate |
| 2021 | Silk Road | Silk Road | Julia |
| 2021 | tick, tick...BOOM! | tick, tick...BOOM! | Susan |
| 2023 | Barbie | Barbie | Barbie-nukke |
Filmografia > Televisiosarjat

| Vuodet | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2011 | Vaihdokkaat | Switched at Birth | Ashley |
| 2012 | Victorious | Victorious | Elise |
| 2013 | Sisäoppilaitoksen arvoitus | House of Anubis | KT Rush |
| 2013 | Awkward. | Awkward. | Abby Martin |
| 2014 | Ray Donovan | Ray Donovan | Tiffany |
| 2014 | Päivien viemää | Days of Our Lives | Mary Beth |
Aiheesta muualla

Alexandra Shipp Internet Movie Databasessa. (englanniksi)
Alva Garbo

| Alva Garbo> Henkilötiedot |
| --- | --- |
Koko nimi:  Alva Maria Gustafsson
Syntynyt: 20. syyskuuta 1903  Tukholma, Ruotsi
Kuollut: 21. huhtikuuta 1926 (22 vuotta)  Tukholma, Ruotsi
Ammatti:  näyttelijä
Näyttelijä
Aktiivisena:  1921–1926
Aiheesta muualla
IMDb 
Alva Garbo (oik. Alva Maria Gustafsson) (20. syyskuuta 1903 Tukholma – 21. huhtikuuta 1926 Tukholma) oli ruotsalainen näyttelijä. Hänen siskonsa oli näyttelijä Greta Garbo.
Alva näytteli kahdessa elokuvassa ja hänestä oli tulossa kuuluisa näyttelijä. Hän kuitenkin kuoli syöpään vain 22-vuotiaana.
Elokuvat

Onnensoturi (1921)
Kaksi Kuningatarta (1925)
Aiheesta muualla

Alva Garbo Internet Movie Databasessa. (englanniksi)
Kauppakeskus Optelli

Kauppakeskus Optelli on Hämeenlinnan keskustassa Hämeensaaren kaupunginosassa sijaitseva entinen kauppakeskus, joka on vuonna 2020 otettu toimistokäyttöön. Se on perustettu Osuuspankin rakennuksen entiseen pankkisaliin itse pankin siirryttyä toisiin tiloihin. Optellia vastapäätä Raatihuoneenkadun kävelykadulla, "Reskalla", on Kauppakeskus Linna.  Rakennuksessa sijaitsevat muun muassa Hämeenlinnan Kuvapalvelu, Osuuspankki ja Hotelli Emilia. Kauppakeskuksen muut liikkeet ovat siirtyneet Kauppakeskus Goodmaniin.
Ante Trumbić

Ante Trumbić
Ante Trumbić (17. toukokuuta 1864 Split, Dalmatia, Itävalta-Unkari – 17. marraskuuta 1938 Zagreb, Jugoslavia) oli kroatialainen poliitikko, jolla oli keskeinen rooli Jugoslavian valtion perustamisessa. Hän johti ensimmäisen maailmansodan aikana toiminutta Jugoslavian komiteaa ja toimi Jugoslavian (tuolloin vielä Serbien, kroaattien ja sloveenien kuningaskunta) ulkoministerinä vuosina 1918–1920.
Aiheesta muualla

Kuvia tai muita tiedostoja aiheesta Ante Trumbić Wikimedia Commonsissa
Kari Järvinen

Kari Järvinen on ainakin seuraavien henkilöiden nimi:
Kari Järvinen, entinen suomalainen jääkiekkoilija ja nykyinen jääkiekkovalmentaja
Kari Järvinen, suomalainen basisti
Kari Järvinen, suomalainen arkkitehti, taiteilijaprofessori
Kari Järvinen, toimitusjohtaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kari Järvinen”, voi hakea sivunnimihaulla, laajalla sivunnimihaulla tai tekstihaulla.